Title: Slovenský zväz orientačného behu - Komisia LOB
Author: Navratil
Last saved by: szos

Slovenský zväz orientačných športov - Sekcia LOB

Súťažný poriadok pretekov 
v lyžiarskom orientačnom behu (LOB)

1.   Základné ustanovenia
1.1 Rozdelenie súťaží
a)	majstrovské : Majstrovstvá SR v LOB v šprinte
   Majstrovstvá SR v LOB na krátkych tratiach
                                   Majstrovstvá SR v LOB na stredných tratiach
                                   Majstrovstvá SR v LOB na klasických tratiach
                                   Majstrovstvá SR v LOB štafiet
      b) rebríčkové:     Slovenský rebríček jednotlivcov (ďalej SRj) v LOB
                                 Slovenská liga družstiev (ďalej SLD) v LOB
                                 Slovenský rebríček štafiet (ďalej SRš) v LOB
1.2  Usporiadateľmi pretekov, zaradených do kalendára SZOŠ sú tie oddiely alebo kluby (ďalej len kluby), ktoré dostanú od SZOŠ poverenie.
1.3  Propozície pretekov zaradených do súťaží SZOŠ musia byť predložené na schválenie Sekcii LOB SZOŠ najmenej 5 týždňov a rozoslané klubom najneskôr 4 týždne pred konaním sa pretekov.
1.4  Prípadnú zmenu termínu konania sa pretekov je usporiadateľ povinný ihneď oznámiť Sekcii LOB a členským klubom SZOŠ. Každá takáto zmena podlieha schváleniu Sekcii LOB.
1.5  Vykonávacie predpisy (ďalej VP) k súťažiam v LOB vydáva na príslušný rok vždy pred začiatkom súťaží Sekcia LOB SZOŠ.

2.    Všeobecné ustanovenia
2.1	Prihlasovanie na preteky: pretekári spĺňajúci podmienky účasti sa prihlasujú prostredníctvom svojich oddielov v súlade s informáciou o prihlasovaní sa uvedenej v propozíciách pretekov.
2.2	Pre udelenie majstrovských titulov v majstrovských súťažiach je podmienkou štart najmenej troch pretekárov (štafiet) v kategórii. 
2.3	Pre udelenie titulu "Medzinárodný majster SR" je podmienkou štart minimálne 1 zahraničného pretekára (nečlena SZOŠ) v príslušnej kategórii. 
2.4  Žrebovanie, štartová listina majstrovských súťaží 
2.4.1 Žrebovanie môže byť:
        a) neverejné                 
        b) verejné - právo zúčastniť sa má najmenej jeden zástupca z každého oddielu.
                           Začiatok verejného žrebovania smie byť najskôr 1 hodinu po začatí prezentácie.
                           Na verejné žrebovanie musí dohliadať hlavný rozhodca.
2.4.2  Žrebovanie musí byť s ohľadom na licencie - pretekári sú podľa licencií nasadení do výkonnostných skupín, ktoré štartujú v určenom poradí. 
2.4.3  Zahraniční pretekári sa žrebujú medzi pretekárov - členov SZOŠ (podľa výkonnosti).
2.4.4  Ak sú v štartovom poradí za sebou dvaja (viacerí) pretekári z jedného klubu, pokiaľ je to možné (uplatní sa vtedy ak nie je v konflikte s 2.4.2), upraví sa štartovné poradie tak, aby medzi nimi štartoval najmenej jeden pretekár iného klubu. 
2.5  Spoločné trate pre viacero kategórií
2.5.1  Pretekár jednej kategórie nesmie štartovať medzi pretekármi  inej  kategórie.
2.5.2  Štartové poradie kategórií musí byť určené tak, aby výkonnostne silnejšia kategória štartovala pred výkonnostne slabšou. Rozhoduje o tom hlavný rozhodca.
2.5.3  Medzi jednotlivými kategóriami musia byť vynechané 2 štartové intervaly.
2.6    Vyhlasovanie víťazov a slávnostné odovzdávanie cien
2.6.1  Usporiadateľ je povinný zabezpečiť dôstojný priebeh ceremoniálu vyhlásenia  víťazov.
2.6.2  Ak majú v pretekoch dvaja alebo viacerí pretekári zhodný čas, každý z nich musí dostať príslušnú cenu (diplom, medailu), nasledujúce poradie sa vynecháva.
2.6.3  Majstrovské preteky
a) Na všetkých Majstrovstvách SR sa udeľujú nasledovné tituly a ceny:
1.miesto: titul "Majster Slovenskej republiky", príp. "Medzinárodný majster SR" v príslušnej       
                disciplíne, zlatá medaila, diplom   
        2.miesto: strieborná medaila, diplom 
        3.miesto: bronzová medaila, diplom 
b) Počas ceremoniálu vyhlásenia víťazov musí byť vyvesená zástava SR
c) Ceremoniál vyhlásenia víťazov vykonávajú zástupcovia usporiadateľa a člen výboru SZOŠ 
d) Vyhlásenie výsledkov v každej kategórii sa začína od 1.miesta 
e)	Ak majstrovstvá SR organizuje slovenský klub na území SR a je splnená podmienka bodu 2.3., víťaz jednotlivej kategórie v absolútnom poradí sa stáva  Medzinárodným majstrom SR a podľa bodu a) sa ocenia pretekári na 2. a 3. mieste absolútneho poradia. V prípade, ak majstrovstvá SR v LOB sú organizované v rámci národných majstrovstiev iného štátu na jeho území, Majstrom SR sa stáva najlepší pretekár registrovaný v SZOŠ a podľa bodu a) sa ocenia pretekári na 2. a 3. mieste redukovaného poradia členov SZOŠ.  
2.6.4. Rebríčkové preteky:
a)   Ocenenie najlepších pretekárov je v kompetencii organizátora.
b)	Ceremoniál vyhlásenia víťazov vykonávajú zástupcovia  usporiadateľa.
2.7  Výsledkové listiny, protokol o pretekoch
2.7.1  Oficiálne výsledky jednotlivých pretekov musia byť uverejnené do 7 dní od konania sa pretekov. Výsledky musia byť zaslané spolu s protokolom zúčastneným klubom a zložkám SZOŠ (podľa Vykonávacích predpisov Sekcie LOB).  

3.	Majstrovské preteky

3.1     Majstrovstvá SR v LOB na klasických tratiach
3.1.1  Vypisujú sa pre kategórie:   
M -14, M-16, M-18, M-20, M 21-, M 35-, M 45-, 
W-14, W-16, W-18, W-20, W 21-, W 35-, W 45-
3.1.2  Víťazi kategórií získavajú titul "Majster SR v lyžiarskom OB na klasickej trati" prípadne "Medzinárodný majster SR v lyžiarskom OB na klasickej trati" na príslušný rok.
3.1.3  Kategórie W-20 a W 21- bežia na tej istej trati.
3.1.4  Podmienky účasti: otvorené preteky
3.1.5  Štartové poradie sa určí verejným alebo neverejným žrebovaním s ohľadom na licencie. 
          Poradie štartu  podľa licencií: bez licencie, B, A, E.
3.1.6	Štartovný interval je najmenej 3 minúty.
3.1.7	Dĺžky tratí pri pretekoch na klasickej trati musia byť volené tak, aby časy víťazov výkonnostne najlepších podkategórií boli nasledovné (časy sú uvedené v minútach):
          	kateg.  čas          kateg.  čas  
W-14    20          M-14   30    
          	W-16    30          M-16   40    
          	W-18    40          M-18   50    
          	W-20    50          M-20   70    
          	W21-    50          M21-   80    
          	W35-    40          M35-   50
	W45-    30          M45-   40

3.2     Majstrovstvá Slovenskej republiky v lyžiarskom OB na krátkych tratiach
3.2.1	Vypisujú sa pre kategórie: 
M-16, M-18, M 19-, M 40-,
W-16, W-18, W 19-, W 40-
3.2.2  Víťazi kategórií získavajú titul "Majster SR v lyžiarskom OB na krátkej trati" prípadne "Medzinárodný majster SR v lyžiarskom OB na krátkej trati" na príslušný rok.
3.2.3  Podmienky účasti: otvorené preteky
3.2.4  Preteky sú jednokolové s intervalovým štartom. 
3.2.5  Štartové poradie sa určí verejným alebo neverejným žrebovaním s ohľadom na licencie. 
          Poradie štartu  podľa licencií: bez licencie, B, A, E.
3.2.6.	Štartový interval je najmenej 1 minúta.
3.2.7.	Dlžky tratí v LOB na krátkej trati predstavujú 35 % dĺžky klasickej trate.

3.3     Majstrovstvá Slovenskej republiky v lyžiarskom OB štafiet
3.3.1	Vypisujú sa pre trojčlenné (dvojčlenné) oddielové štafety v kategóriách: 
M-14, M-18, M 19-, M 35-, 
W-14, W-18, W 19-, W 35-. 
(Počty úsekov určí Sekcia LOB SZOŠ vo VP na daný rok).
3.3.2  Víťazné štafety získavajú titul "Majster SR v lyžiarskom OB štafiet" prípadne "Medzinárodný majster SR v lyžiarskom OB štafiet" na príslušný rok.
3.3.3	Podmienky účasti: otvorené preteky, v každej štafete môže štartovať najviac jeden pretekár z iného klubu, ktorý má povolenie na hosťovanie v štafetách, podrobnosti určia VP.

3.4     Majstrovstvá Slovenskej republiky v lyžiarskom OB v šprinte
3.4.1	Vypisujú sa pre kategórie: 
M-15, M -19, M 20-, M 40-,
W-15, W -19, W 20-, W 40-
3.4.2  Víťazi kategórií získavajú titul "Majster SR v lyžiarskom OB v šprinte" prípadne "Medzinárodný majster SR v lyžiarskom OB v šprinte" na príslušný rok.
3.4.3  Podmienky účasti: otvorené preteky
3.4.4  Preteky sú jednokolové s intervalovým štartom. 
3.4.5  Štartové poradie sa určí verejným alebo neverejným žrebovaním s ohľadom na licencie. 
          Poradie štartu  podľa licencií: bez licencie, B, A, E.
3.4.6	Štartový interval je najmenej 1 minúta.
3.4.7	Dĺžka tratí v šprinte je cca 15 minút.

3.5     Majstrovstvá Slovenskej republiky v lyžiarskom OB na stredných tratiach
3.5.1	Vypisujú sa pre kategórie: 
M-16, M-18, M 19-, M 35-, M 45-,
W-16, W-18, W 19-, W 35-, W 45-
3.5.2  Víťazi kategórií získavajú titul "Majster SR v lyžiarskom OB na strednej trati" prípadne "Medzinárodný majster SR v lyžiarskom OB na strednej trati" na príslušný rok.
3.5.3  Podmienky účasti: otvorené preteky
3.5.4  Preteky sú jednokolové s intervalovým štartom. 
3.5.5  Štartové poradie sa určí verejným alebo neverejným žrebovaním s ohľadom na licencie. 
          Poradie štartu  podľa licencií: bez licencie, B, A, E.
3.5.6	Štartovný interval je najmenej 2 minúty.
3.5.7	Dlžky tratí v LOB na strednej trati predstavujú 70 % dĺžky klasickej trate.

4.      Rebríčkové preteky v LOB
4.1     Slovenský rebríček jednotlivcov (SRj) v lyžiarskom OB.
4.1.1	SRj je viackolovou súťažou jednotlivcov v LOB. Vypisuje sa pre kategórie: 
W-14, W-16, W-18, W 19-, W 35-, W 45-, 
M-14, M-16, M-18, M-20, M 21-, M 35-, M 45-
4.1.2  Počet a typ pretekov zaradených do SRj určia Vykonávacie predpisy Sekcie LOB.
4.1.3  Podmienky hodnotenia: Do rebríčka sú zaradení registrovaní členovia SZOŠ.
4.1.4  Hodnotenie SRj určí Sekcia LOB vo Vykonávacích predpisoch.
4.1.5  Štartové poradie v pretekoch SRj sa určí neverejným žrebovaním s ohľadom na licencie.
          Poradie štartu  podľa licencií: bez licencie, B, A, E.
4.2     Slovenský rebríček štafiet (SRš) v lyžiarskom OB.
4.2.1	SRš je viackolovou súťažou štafiet. Vypisuje sa pre oddielové trojčlenné (dvojčlenné) štafety v kategóriách: 
M-14, M-18, M 19-, M 35-, 
W-14, W-18, W 19-, W 35-
Počet pretekov zaradených do SRš určí Sekcia LOB vo Vykonávacích predpisoch. Hodnotenie SRš určí Sekcia LOB.
4.3     Slovenská liga družstiev (SLD) v lyžiarskom OB.
4.3.1  SLD je viackolovou súťažou oddielových družstiev v LOB. 
4.3.2  Počty pretekárov zaradených do hodnotenia:
 	jednotlivci :    	M-14		2		W-14		2
M-16 		2		W-16    	2
M-18  		2		W-18    	2
M-20      	1
			M 21    		3		W 19-   	3
			M 35-		2		W 35-		2
M 45-		1		W 45-		1

štafety:  	M-14		1		W-14		1
M-18  		1		W-18  		1
M 19-     	1		W 19-     	1
M 35-		1		W 35-		1			
4.3.3  Víťazné družstvo sa stáva víťazom SLD v LOB
4.3.4  Hodnotenie SLD:
         a) Poradie družstiev je dané súčtom bodov získaných hodnotenými pretekármi klubového družstva v celkovom hodnotení SRj a pretekoch štafiet v počtoch podľa bodu 4.3.2..
b) Výpočet bodového hodnotenia v jednotlivých kategóriách vychádza z počtu pretekárov                  
    hodnotených v SRj a pretekoch štafiet nasledovne: 
             Prvý z pretekárov (štafiet) v príslušnej kategórii získa počet bodov, daný počtom     hodnotených pretekárov v danej kategórii. Každý ďalší pretekár (štafeta) získa o bod menej a posledný hodnotený pretekár získava 1 bod.
c)	Ak sa neuskutočnili v sezóne žiadne preteky štafiet, poradie v SLD sa vyráta iba zo súťaže
jednotlivcov. Ak sa neuskutoční súťaž SRš, do hodnotenia SLD sa započítajú k výsledkom zo súťaže jednotlivcov iba body z konkrétnej uskutočnenej súťaže štafiet.
         
5.    Záverečné ustanovenia                             
5.1  Výklad tohoto Súťažneho poriadku podáva Sekcia LOB.
5.2	Zmeny a doplnky tohoto poriadku podliehajú schváleniu Predsedníctvom SZOŠ na návrh
       sekcie LOB.
5.3  Tento Súťažný poriadok schválilo Predsedníctvo SZOŠ dňa 10. 11. 2004 a platí od 1.12.2004.